Aplinkos tarša

**Tema:** Kas teršia mūsų aplinką?

Pamokoje kartu su mokytoju kalbės apie aplinką, jos taršą, diskutuos apie tai, kas labiausiai teršia gamtą ir kaip galime pristabdyti gamtos ir aplinkos, kurioje gyvename taršą.

Pamokoje mokiniai domėsis aplinka, kurioje gyvena, ugdysis pastabumą, lavins komandinio darbo įgūdžius.

**Tikslas**:

Tyrinėjimo ir diskusijos pagalba stebėti aplinką, kurioje gyvename, domėtis, kas teršia mūsų gamtą. Įtvirtinti žinias atliekant komandines užduotis.

**Uždaviniai**:

1. Saugoti gamtą ir prisidėti prie švarios aplinkos
2. Ugdytis tvaraus vartojimo įpročius
3. Stebint ir nagrinėjant suprasti pagrindinius mūsų aplinkos taršos objektus

**Kompetencijos**: komunikavimo, pažinimo

**Priemonės**: užduočių lapai, rašikliai.

**Klasė**: 2-3 klasės

**Planas**:

Artimiausioje šalia ugdymo įstaigos esančioje aikštelėje ar kitoje vietoje, kurioje būtų saugu mokiniams, mokiniai suskirstomi į grupes po 5 (ar kaip nusprendžia mokytojas).

1. Mokiniai dairosi aplink, ieško ir grupėse nusprendžia, kokie 3 objektai labiausiai teršia aplinką.
2. Kartu su mokytoju įvardina, kokius 3 objektus mokiniai pastebėjo.
3. Grupėse išsirenka vieną objektą, kuris, jų manymu, teršia aplinką labiausiai.
4. Išsirinkę vieną objektą komanda nusprendžia ir pasako, ką reikėtų daryti kitaip, kad tas objektas aplinkos neterštų (pvz.: elektrinės mašinos, namų šildymas elektra, šiukšlių rūšiavimas ir t.t.).
5. Kiekvienas atskirai, mokytojo duotuose užduočių lapuose atlieka užduotis.

**Įsivertinimas**: naudojamas „Nykščio“ metodas.